কাঠখোদাই মাধ্যমের সঙ্গে শিল্পীর যে বহুকালের নিবিড় সম্পর্ক, তা-ই যেন বিশেষ বিবৃতি পেয়েছে স্পেসের বহুসন্তরী ছাপে ও কম্পোজিশনের ভেতরকার রেখা এবং গড়নের জঙ্গম বিন্যাসে। ড্রাফটম্যান, আর্কিটেক্ট আর আর্টিস্ট – এই তিন মনের সমন্বিত প্রয়াস যেন আনিসুজ্জামানের ছবি। তবে তিন মনের মিলন হয়েছে সুরেলা কবিতা ভালোবাসার জন্য আর সংগীতের আন্তর্বয়ন বোঝার তাগিদে। তাহলে কি আনিসের ছবি দেখতে দেখতে আমরা সেই প্রবাদের তীরবর্তী হলাম! স্থাপত্য হিমায়িত সংগীত – তাঁর ছবির দালানের অংশবিশেষ কি এক টুকরো সংগীত – স্বরলিপির ছিন্ন অংশ! r